👉 ୟୁଥ ଫର ଏକ୍ସନ ର ବୌଦ୍ଧ ଠାରେ ଏକ ବୈଠକ ଆୟୋଜିତ l ବୌଦ୍ଧ ଜିଲା କମିଟି ଘୋଷଣା । ଯୁବ ନେତା ସୁନିଲ କୁମାର କ୍ଷେତିଙ୍କୁ ଜିଲା କମିଟିର ସଭାପତି ଭାବରେ ମନୋନୀତ କରାଯାଇଛି ।
👉 ବୌଦ୍ଧର ଅନ୍ୟତମ ବରପୁତ୍ର ସ୍ୱର୍ଗତ ହିମାଂଶୁ ଶେଖର ପାଢ଼ୀଙ୍କ ୨୨ ତମ ଶ୍ରାଦ୍ଧବାର୍ଷିକୀ ଶୁକ୍ରବାର ଦିନ ପାଳିତ ହୋଇଛି । ଏହି ଉପଲକ୍ଷେ ବୌଦ୍ଧ ଜିଲା କଂଗ୍ରେସ ପାର୍ଟି ପକ୍ଷରୁ ଏକ ଶ୍ରଦ୍ଧାଞ୍ଜଳୀ ସଭା ଆୟୋଜିତ ହୋଇଥିଲା ।
👉 ଆର୍ସେଲର ମିତଲ କମ୍ପାନୀର କାର୍ଯ୍ୟନିର୍ବାହୀ ଅଧ୍ୟକ୍ଷ ଲକ୍ଷ୍ମୀ ନୀବାସ ମିତଲ ଶନିବାର ଦିନ ଏକ ଦିନିକିଆ ପାରାଦୀପ ଗସ୍ତରେ ଆସିଥିଲେ । ଏହି ଗସ୍ତ ସମୟରେ ସେ ପାରାଦୀପରେ ଥିବା ଆର୍ସେଲର ନିପନ୍ ଷ୍ଟିଲ କମ୍ପାନୀ ପରିପର୍ଶନ କରି ସେଠାକାର ଅଧିକାରୀ ମାନଙ୍କ ସହ ଆଲୋଚନା କରିଥିଲେ ।
👉 ରାଜକନିକାର ଖରସ୍ରୋତା ନଦୀରେ ପାନୀୟ ଜଳ ପ୍ରକଳ୍ପକୁ ବିରୋଧ କରି ଅନଶନ କରି ଅସୁସ୍ଥ ହୋଇ କେନ୍ଦ୍ରାପଡ଼ା ଜିଲ୍ଲା ମୁଖ୍ୟ ଚିକିତ୍ସାଳୟରେ ଭର୍ତି ହୋଇଥିବା ଶ୍ରୀକାନ୍ତ ନାୟକଙ୍କୁ ଅନଶନ ବନ୍ଦ କରିବା ପାଇଁ ଅନୁରୋଧ କରିଛନ୍ତି ସ୍ୱାଧୀନତା ସଂଗ୍ରାମୀ ତଥା ମିଳିତ ଓଡିଶା ନିଶା ନିବାରଣ ଅଭିଯାନର ରାଜ୍ୟ ସଂଯୋଜକ ପ୍ରଦ୍ମଚରଣ ନାୟକ ।
👉 ଏକ ବେସରକାରୀ ସଂସ୍ଥାରେ ଖୁବ କମ ଦିନ ମଧ୍ୟରେ ଫିକ୍ସ ଡିପୋଜିଟ କଲେ ସେହି ଅର୍ଥ ଦୁଇ ଗୁଣିତ ହୋଇ ପାଇବାର ପ୍ରଲୋଭନ ଦେଖାଇ ଜଣେ ମହିଳାଙ୍କ ଠାରୁ ୨ ଲକ୍ଷ ଟଙ୍କା ଠକେଇ ହୋଇଥିବା ଅଭିଯୋଗ ହୋଇଛି । ମହିଳା ଜଣକ ସେହି ଅର୍ଥ ଫେରସ୍ତ ମାଗିବାରୁ ତାଙ୍କୁ ଆକ୍ରମଣ କରାଯାଇଛି ।
👉 ଗଞ୍ଜାମ ଜିଲ୍ଲାରୁ ଆରମ୍ଭ ହୋଇଛି ରାଜ୍ୟ ସରକାରଙ୍କ ସ୍ମାର୍ଟ କ୍ଲାସ୍ ଯୋଜନା । ଆଜି ଭିଡିଓ କନ୍ଫରେନ୍ସିଂରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏହାର ଉଦ୍ଘାଟନ କରିଛନ୍ତି । ହିଞ୍ଜିଳି ଓ ଶେରଗଡ଼ରେ ୧୦ଟି ସ୍ମାର୍ଟ ସ୍କୁଲର ଲୋକାର୍ପଣ କରିଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ । ହାଇସ୍କୁଲ ରୂପାନ୍ତରଣ କାର୍ଯ୍ୟକ୍ରମରେ ୫୦ଟି ହାଇସ୍କୁଲରେ ନୂତନ ଶିକ୍ଷାଦାନର ବ୍ୟବସ୍ଥା ହୋଇଛି ।
👉 ନବରଙ୍ଗପୁର ଜିଲ୍ଲା ଗ୍ରସ୍ତ କରିଛନ୍ତି କେନ୍ଦ୍ର ରେଳ ମନ୍ତ୍ରୀ ଅଶ୍ବିନୀ ବୈଷ୍ଣବ । ନବରଙ୍ଗପୁର ଜିଲ୍ଲା ସୀମାନ୍ତ ଇନ୍ଦ୍ରାବତୀ ପୋଲ ନିକଟରେ ପହଞ୍ଚିବା ପରେ ତାଙ୍କୁ ସ୍ବାଗତ କରିଥିଲେ ବିଜେପି କର୍ମୀ । ଗସ୍ତ ଅବସରରେ ରେଳ ମନ୍ତ୍ରୀ ବିଭିନ୍ନ ଅନୁଷ୍ଠାନ ପକ୍ଷରୁ ଦିଆଯାଇଥିବା ଦାବିକୁ ଗ୍ରହଣ କରିଥିଲେ ।
